پبلک ورکس ڈیپارٹمنٹ کرکٹ ٹیم

پبلک ورکس ڈیپارٹمنٹ (پی ڈبلیو ڈی) کرکٹ ٹیم نے پاکستان میں 1964 سے 2003 تک کرکٹ کھیل میں فرسٹ کلاس لیول پر حصہ لیا۔ ان کی سرپرستی پاکستان پبلک ورکس ڈیپارٹمنٹ نے کی ۔

کھیلوں کے ریکارڈ 
پبلک ورکس ڈیپارٹمنٹ نے ایوب ٹرافی اور قائد اعظم ٹرافی میں 1964–65 اور 1970–71 کے درمیان مقابلوں میں حصہ لیا، اور 1971-72 سے 1978-79 تک پیٹرنز ٹرافیکے میچ کھیلے۔  وہ 1986-87 میں ایک سیزن کے لیے  دوبارہ واپس آئے ، پھر 2001-02 اور 2002-03 میں دو سیزن کے لیے کرکٹ کھیلی۔ اپنے 64 فرسٹ کلاس میچوں میں سے اس ٹیم نے 17 میچ جیتے ، 15 ہارے اور 32 ڈرا ہوئے۔ 

وہ شروع سے ہی مسابقتی کرکٹ کھیلتے تھے ، اپنے پہلے سیزن میں ایوب ٹرافی کے سیمی فائنل میں پہنچے۔ ان کا سب سے کامیاب سیزن 1969-70 تھا ، جب انہوں نے قائد اعظم ٹرافی کے فائنل میں پہنچنے کے لیے اپنے پہلے پانچ میچوں میں سے چار بڑے مارجن سے جیتے ، لیکن پھر پاکستان انٹرنیشنل ایئرلائنز کی طاقتور ٹیم سے ہار گئے جو مکمل طور پرقومی کرکٹ ٹیم کے  ٹیسٹ کھلاڑیوں پر مشتمل تھا۔ . 

جب وہ ایک وقفے کے بعد فرسٹ کلاس کی سطح پر واپس آئے تو وہ کم کامیاب رہے ، تین سیزن میں 16 میں سے صرف دو میچ جیت سکے۔

ان کے پاس مستقل ہوم گراؤنڈ نہیں تھا۔

قابل ذکر کارکردگیاں 
پبلک ورکس ڈیپارٹمنٹ کا سب سے زیادہ اسکور 714 تھا جو 1969-70 میں کوئٹہ کے خلاف اننگز سے جیتا۔  راشد اسرار نے 1973-74 میں حیدرآباد  کے خلاف ناٹ آؤٹ 211 رنز بنائے۔  اس ٹیم کے بہترین بولنگ کے اعداد و شمار کے مطابق  سعید احمد نے 1969-70 میں قلات کے خلاف 41 رنز کے عوض 8 وکٹیں حاصل کیں۔  (انہوں نے میچ میں 61 کے عوض 12 وکٹ لیے)۔

قابل ذکر کھلاڑی 
سعید احمد کے علاوہ اس کرکٹ ٹیم کے ٹیسٹ کھلاڑیوں میں  انتخاب عالم  ، آفتاب بلوچ ، نیاز احمد اور شاہد محمود بھی شامل تھے، جو ان کے پہلے کپتان تھے۔

حوالہ جات

بیرونی روابط 

 کرکٹ آرکائیو میں پبلک ورکس ڈیپارٹمنٹ کے کھیلے گئے میچز۔

پاکستان کی فرسٹ کلاس کرکٹ ٹیمیں
پاکستان کے سابقہ فرسٹ کلاس کرکٹ کلب
ویکی ڈیٹا سے مطابقت رکھنے والی مختصر تفصیل